kardosdrur/scandi-wiki huggingface dataset:
Datum (geodæsi)

Et datum (flertal: data) er en reference ud fra hvilken et givent sæt målinger er lavet. Ordet bruges oftest i forbindelse med kartografi, kortprojektioner, landmåling og geodæsi, i hvilket fald et datum er et sæt af reference-punkter på Jordens overflade.

I nyere tid, specielt i forbindelse med GIS, er et datum ikke blot et sæt af reference-punkter men betegner også den matematiske model der er brugt til beregning af punkterne. I nogle tilfælde kan en sådan model bruges til at beregne vilkårlige sæt af reference-punkter. En sådan model omfatter som regel som minimum en definition af en ellipsoide der er en tilnærmelse af planeten Jordens form, samt evt. en kort-projektion og/eller et koordinat-system.

I Danmark arbejdes mest med EUREF89, der minder meget om det internationale WGS84 – begge er baseret på GRS80 ellipsoiden. GRS80 ellipsoiden har centrum i jordens massemidtpunkt og er derfor kompatibelt med GPS systemet der er satellit baseret (satellitterne kredser om Jordens massemidtpunkt).

Bemærk at Jorden ikke er en ægte ellipsoide – en mere præcis matematisk definition af Jordens form findes i den såkaldte geoide.

Geodæsi
Kartografi
Danske navnedage

Dette er en liste over danske navnedage, først i kronologisk rækkefølge og dernæst i alfabetisk orden. Næsten alle navne er helgennavne og findes for næsten alle årets 365 dage.


Kronologisk

Alfabetisk 

Kalendere
Lister relateret til Danmark
Navnedage
Carhartt

Carhartt er et tøjmærke, som blev grundlagt af Hamilton Carhartt i USA i 1889. Carhartt er familieejet, og hovedkvarteret er placeret i Dearborn, Michigan. Carhartt designer og producerer arbejdstøj, primært i 100% bomuld i den slidstærke duck kvalitet. Produktlinjen består af jakker, bukser, overalls mm., og der designes i dag også arbejdstøj særligt tilpasset nordeuropæiske håndværkeres behov.

I 1994 blev en ny linje af Carhartt brandet grundlagt i form af Carhartt Work in Progress (WIP) for at distribuere produkterne ud i Europa. Carhartt WIP er især populært i Europa og Japan. Til forskel fra det traditionelle Carhartt Workwear, er denne linje i højere grad modetøj, som er populært indenfor skating- og streetkulturen. Carhartt er et registreret varemærke og WIP (work in progress) har været en væsentlig del af brandets udbredelse internationalt. Det første eksklusive produkt af WIP for Europa kom i 1997 og Carhartt har nu to butikker i København.
Carhartt Workwear arbejdstøj forhandles i danske byggemarkeder og butikker med arbejdstøj, og distribueres i Danmark af Feiber Distribution. 

Under redningsaktionen efter angrebet på World Trade Center d. 11/9 2001, donerede Carhartt flere tusinde overalls til redningsgruppen, som de anvendte under redningsaktionen.

Reference 

Tøjmærker
Etableret i 1889
Beklædningsvirksomheder fra USA
Merseburg

Merseburg er en by i den tyske delstat Sachsen-Anhalt. Den er administrationsby for Saalekreis og ligger syd for Halle. Sammen med Halle og Bitterfeld-Wolfen danner den et industricenter: „Mitteldeutsches Chemiedreieck“, som strækker sig over delsatsgrænsen til Böhlen syd for Leipzig.

Geografi 
Merseburg ligger med den største del på den venstre bred af floden Saale, som i byområdet får tilløb af bifloden Geisel.

Nabokommuner 
Følgende komuner støder op til Merseburg (med uret fra nord):Schkopau, Friedensdorf, Kreypau, Leuna, Spergau, Beuna (Geiseltal) og Geusa.

Bydele og landsbyer 
 Merseburg,
 Annemariental,
 Elisabethhöhe,
 Freiimfelde,
 Kötzschen,
 Meuschau,
 Neumarkt,
 Trebnitz
 Werder.

Eksterne henvisninger 

 Merseburg som Saalestadt 

 
Hanse
Braunsbedra

Braunsbedra er en by i Saalekreis i den tyske delstat Sachsen-Anhalt, som er opstået ved en sammenlægning af de to steder Bedra og Braunsdorf. Byen er beliggende ca. 11 km sydvest for Merseburg i  Østtyskland.

Geografi 

Braunsbedra ligger ca. 25 km syd for Halle og ca. 35 km vest for Leipzig. Ved Braunsbedra er der dannet en kunstig sø, som både er den største sø i Sachsen-Anhalt og den største kunstige sø i Tyskland. Søen, Geiseltalsee, er dannet ved oversvømmelse af tidligere brunkulslejre og -mineområder og har en vandoverflade på 1840 ha med 423 millioner m3 vand, en kyst på 41 km og en vanddybde op til 78 m. Oversvømmelsen blev påbegyndt 30. juni 2003 og var færdig d. 29. april 2011. Rundt om søen er der anlagt eller planlagt havne, campingpladser, strande og rekreative områder, som basis for  et maritimt turistområde.

Bydele og landsbyer

Historie 

I et kirkeskrift fra 881-899 bliver Braunsdorf, Bedra og Schortau for første gang opført som tiendepligtige landsbyer.

Slaget ved Roßbach fandt sted 5. november 1757 i landsbyen Roßbach under syvårskrigen. Roßbach er  indlemmet i Braunsbedra.

Kirken i den lille landsby Neumark blev ødelagt under et luftangreb i 1944, og i 1950'erne blev ruinerne revet ned.

Benndorf havde en romansk kirke, der blev ødelagt under luftangreb i 1944. Ruinerne blev indrettet til en sommerkirke, som blev benyttet indtil den blev revet ned i 1955 sammen med hele bydelen for at gøre plads til en åben brunkulsmine.

Geiselröhlitz havde en romansk kirke af stenmurværk. Den blev ødelagt i 1944 under et luftangreb, hvor også det barokke alter, prædikestolen og orgelet blev ødelagt. I 1950 blev kirken genopbygget med dele af den ødelagte Neumark kirke og revet ned i 1964 pga. brunkulsminedriften. Herregården i landsbyen blev også ramt af bombeattentater i 1944 og ruinerne blev fjernet 1964.

Kulminedriften i området, som første gang nævnes i 1698, blev endeligt nedlagt 30. juni 1993. De gamle kulmineområder blevet oversvømmet, og området har nu Tysklands største kunstige sø, Geiseltalsee.

1. juli 1950 blev Schortau indlemmet i Braunsbedra. I 1962 fulgte Neumark med bydelene Benndorf og Wernsdorf. I 2004 blev Frankleben med bydelen Reipisch samt Großkayna og Roßbach med bydelene Leiha og Lunstädt indlemmet i byen, og i 2007 blev også den tidligere kommune Krumpa indlemmet.

Politik

Byråd 
Byrådet har 28 rådsmedlemmer og en borgmester. Efter kommunalvalget 13. juni 2004 var pladserne fordelt således:
 CDU: 18 pladser
 Die Linke: 4 pladser
 SPD: 3 pladser
 SVF/RHV: 2 pladser
 BWG: 1 plads

Eksterne henvisninger 

 www.braunsbedra.de – Byens officielle hjemmeside
 www.geiseltalsee.de – hjemmeside om søprojektet
Martindale

Martindale er den enhed, hvormed slidstyrken på møbelstof beskrives. Til sofaen i private hjem anbefales et minimum af mellem 15.000 – 25.000 Martindale for at kunne klare normalt slid. Stoffet udsættes for en maskine, der belaster stoffet på samme måde, som når man sidder i sofaen. Til sammenligning anbefales det normalt, at man bruger stof med over 50.000 Martindale i offentlige miljøer, såsom tog og busser etc.

Tekstiler
Annapurna (bjerg)

Annapurna (Sanskrit, Nepalsk, Nepal Bhasa: अन्नपूर्ण) er en serie af bjergtoppe i Himalaya. 

Annapurna-massivet er 55 km langt og det højeste punkt, Annapurna I, er 8091 meter højt og verdens 10. højeste bjerg og et af de 14 højeste bjerge på jorden "Otte-tusinder". 

Annapurna ligger øst for den store kløft, der skærer igennem Himalaya ved Kali Gandaki floden, som deler den fra Dhaulagiri-massivet (Dhaulagiri I ligger 34 km vest for Annapurna I). 

Annapurna er Sanskrit og betyder "høstens gudinde". Annapurna er et andet navn for hindugudinden Parvati og er gudinde for fertilitet og landbrug samt en avatar af Durga.

Geografi 

Annapurna-massivet inkluderer seks bjergtoppe over 7200 meter:

Bestigningsekspeditioner

Annapurna I 
Annapurna I var det første 8.000-meter bjerg der blev besteget. Maurice Herzog og Louis Lachenal fra en fransk ekspedition (med Lionel Terray, Gaston Rébuffat, Marcel Ichac, Jean Couzy, Marcel Schatz, Jacques Oudot og Francis de Noyelle) nåede toppen den 3. juni 1950. ("Victoire sur l'Annapurna" af Marcel Ichac er en dokumentar om bjergbestigningen).

Annapurna I var verdens højeste bestegede bjergtop i tre år indtil Mount Everest (8.848m) blev besteget første gang i 1953 (Højere punkter – mindst 8.500 meter – blev dog nået på Mount Everest i 1920erne).

Sydsiden af Annapurna I blev først besteget i 1970 af Don Whillans og Dougal Haston, medlemmer af en Britisk ekspedition ledet af Chris Bonington og med Ian Clough, som blev dræbt af faldende is under nedstigningen.

Otte år senere kom den første amerikanske ekspedition – The American Women's Annapurna Expedition – ledet af Arlene Blum. Der var kun kvinder på ekspeditionsholdet. To af medlemmerne Alison Chadwick-Onyszkiewicz og Vera Watson døde efter fald mellem Camp 4 og Camp 5. De andre 11 medlemmer af ekspeditionen var de første amerikanske kvinder, der besteg Annapurna I.

Den 3. februar 1987 blev de polske bjergbestigere Jerzy Kukuczka og Artur Hajzer de første, der besteg Annapurna I om vinteren – den tid på året hvor der er størst fare for laviner.

Annapurna bjergtoppene er blandt verdens mest farlige at bestige med en dødsprocent på 40. Indtil 2005 har kun 103 besteget Annapurna I, 56 døde, da de forsøgte at nå toppen.

De andre bjergtoppe 
Annapurna II blev besteget i 1960 af et britisk/indisk/nepalesisk ekspeditionshold ledt af Jimmy Roberts. 

Annapurna III blev først besteget i 1961 af en indisk ekspedition ledet af Mohan Kohli. 

Annapurna IV blev besteget i 1955 af et tysk hold ledet af Heinz Steinmetz. 

Gangapurna blev først besteget af et tysk hold ledet af Günther Hauser i 1956. Annapurna South – også kendt som Annapurna Dakshin eller Moditse – blev først besteget af en japansk ekspedition i 1964.

Trekking 

En trekkingrute, Annapurna Circuit, går hele vejen rundt om Annapurna-massivet, som starter i ca. 800 meters højde med højeste punkt ved Thorung La i 5.416 meters højde.

Noter 

Bjerge i Asien
Himalaya
Bjergmassiver
Minnewaukan

Minnewaukan er en amerikansk by og administrativt centrum for det amerikanske county Benton County i staten North Dakota. I 2000 havde byen et indbyggertal på 318.

Byer i North Dakota
Godhed (filosofi)

Godhed eller velvilje er et filosofisk og religiøst begreb som er modsætningen til ondskab og betegner det som er moralsk rigtigt.

Se også 
 etik
 ære
 utilitarisme
 humanisme

Etik
Bradford (West Yorkshire)

Bradford er en by med omkring 400.000 indbyggere i West Yorkshire i England. Byen er især kendt for sine turistattraktioner som historiske bygninger og for sin etniske mangfoldighed (22 procent af indbyggerne er af ikke-britisk herkomst). Med tiden er byen nærmest vokset sammen med Leeds.

Bradford er hovedby i The City of Bradford Metropolitan District Council, der er en del af Vest-Yorkshires storbyområde. (West Yorkshire Urban Area). City of Bradford har status som en storbykommune (Metropolitan borough). 

 
Metropolitan boroughs i Yorkshire og Humber
Cities i Yorkshire og Humber
Helen Clay Pedersen

Helen Clay, gift Pedersen (27. maj 1862 – 16. april 1950), var engelskfødt, men boede det meste af sit liv i Danmark og var gift med gartner Anders Simonsen Pedersen. Hun kæmpede utrætteligt i mange år for kvindernes sag, både i Danmark og på internationalt plan.

Helen Clay mødte Anders S. Pedersen i England, hvor han var i gang med sin gartneruddannelse. De blev gift og flyttede til Kolding i 1893. Hun blev formand for Dansk Kvindesamfunds Koldingkreds i 1910, en formandspost som hun havde i 35 år. Hendes første store opgave var Kvindernes Udstilling, der blev afholdt i Kolding 1912. Udstillingen blev en succes, og den blev optakten til et stort møde, som Dansk kvindesamfund holdt samme år på Koldinghus. Ved møderne på Skamlingsbanken talte en kvinde for første gang, nemlig Jutta Bojsen-Møller.

På Helen C. Pedersens initiativ startede Kvindernes Bygning i Kolding, og det stod færdigt i 1922, og her kunne man lære om husholdning, samfundet og seksualitet. I 11 år var hun medlem af Dansk Kvindesamfunds fællesbetyrelse. Hun kunne naturligvis tale engelsk og deltog derfor i en række internationale kvindekongresser og rejste til Berlin i 1929 for at medvirke i International Woman Suffrage Alliance. Ved denne kongres var hun blandt initiativtagerne til et nyt tiltag, Open Door International for the Economic Emancipation of the Woman, hvis hovedformål var at forsvare gifte kvinders erhvervsrettigheder.

Efter hendes død rejste Dansk Kvindesamfund en mindesten på hendes grav som markering af hendes årelange indsats for kvinders rettigheder.

Kilder og eksterne henvisninger 
 Helen Clay Pedersen på Kvinfo.dk (Dansk Kvindebiografisk Leksikon)

Referencer 

Kvinderetsforkæmpere fra Danmark
Personer fra Kolding
Personer i Dansk Kvindebiografisk Leksikon
Danskere i 1800-tallet
Danskere i 1900-tallet
Kabelsketal

Kabelsketal er en kommune i Saalekreis i den tyske delstat Sachsen-Anhalt. Den blev dannet 1. januar 2004 ved en frivillig sammenlægning af kommunerne Dieskau, Dölbau, Gröbers og Großkugel.
Kabelsketal ligger sydøst for Halle og nordvest for Leipzig, lidt vest for Leipzig/Halle Lufthavn, der ligger lige på den anden side af grænsen til delstaten Sachsen.

Byer og bydele 
Kommunen omfatter byerne
 Dieskau (3.100 indbyggere) med bydelene Dieskau og Zwintschöna
 Dölbau (1.170 indbyggere) med bydelene Dölbau, Kleinkugel og Naundorf
 Gröbers (2.560 indbyggere) med bydelene Benndorf, Gottenz, Gröbers, Osmünde og Schwoitsch
 Großkugel (2.205 indbyggere) med bydelene Beuditz og Großkugel
Danwatch

Danwatch er et dansk webmedie og researchcenter, der publicerer undersøgende journalistik. Danwatch blev  stiftet i 2007 af Forbrugerrådet Tænk, WWF Verdensnaturfonden, Mellemfolkeligt Samvirke, Folkekirkens Nødhjælp og Solhvervfonden v. Knud Foldschack. Danwatch administreres af en fond og er uafhængig af politiske, statslige eller private interesser.  

Danwatch udgiver journalistiske undersøgelser om krænkelser af menneskerettigheder og miljø inden for seks forskellige fokusområder og med et særligt fokus på udviklingslande og vækstøkonomier. 

Jesper Nymark er direktør og ansvarshavende chefredaktør, og Adam Dyrvig Tatt er journalistisk chefredaktør pr. oktober 2022.

Organisationens formål 
Fonden er en almennyttig fond, og dens formål er "at sætte fokus på danske virksomheders handel med og brug af arbejdskraft og naturressourcer i udlandet". 

Derudover har Danwatch publiceret undersøgelser, der berører emner som menneskerettigheder, klima, sundhed og sikkerhed.

Journalistiske priser 
I 2015 modtog Danwatch Timbuktu-prisen. Med prisen fulgte et arbejdslegat på 100.000 kroner, der skal bidrage til at undersøge danske virksomheders rolle i den globale våbenindustri.

I 2017 modtog Danwatch CISU's Initiativpris. Med prisen fulgte 25.000 kroner.

I 2018 modtog Danwatch Anders Bordings Mediepris.. Danwatch fik prisen for at have startet et uafhængigt, kritisk medie og at lykkes med at få finansiering til at lave undersøgende journalistik.

I 2020 modtog journalister fra Danwatch og TV2 FUJ's Metodepris, som uddeles af Foreningen for Undersøgende Journalistik. Prisen blev givet til journalisterne Nikolaj Houmann Mortensen, Charlotte Aagaard og Emilie Ekeberg fra Danwatch og Joachim Claushøj Bindslev, Sofie Synnøve Herschend og Lasse Ravnø fra TV2 for undersøgelsen "Krigsforbrydelser Under Radaren", der afdækkede, hvordan Danmarks største forsvarsvirksomhed, Terma, har leveret militært udstyr til de Forenede Arabiske Emirater, der anklages for krigsforbrydelser i Yemen.

I 2021 modtog Danwatch Anders Bordings Journalistpris. Prisen blev givet for undersøgelsen "Krigsforbrydelser Under Radaren".

I juni 2023 modtog Danwatch Nairobiprisen. Prisen uddeles årligt af Nairobi-klubben, som er et fagligt forum for medie- og fagfolk, der arbejder med formidling af udviklingsstof.

Referencer

Ekstern henvisning 
 Danwatchs hjemmeside

Organisationer fra Danmark
Etableret i 2007
Asgårdsvej (Silkeborg)

Asgårdsvej er en gade i Hvinningdal i det vestlige Silkeborg. Den er en sidevej til Odinsvej og er forbundet med Midgårdsvej via Huginsvej, Granesvej og Mimersvej. Vejen er 335 meter lang og er præget af parcelhuse og af indgangen til et skovparti i den sydøstlige ende.

Ligesom de fleste andre veje i Hvinningdal er Asgårdsvej anlagt i begyndelsen af 1970'erne. Vejen er opkaldt efter Asgård, det sted hvor gudeslægten aserne bor ifølge nordisk mytologi.

Noter

Links 
 Andre gader med mytologiske navne  
 Mytolex. Et online-leksikon om nordisk mytologi.

Gader i Silkeborg
Bornholmerbanken

Bornholmerbanken eksisterede fra 1966 til februar 1992, hvor den gik konkurs. Sparekassen Bikuben overtog samme år den sunde del af banken.

Bornholmerbanken blev skabt i 1966 ved en fusion af Svaneke Bank, Nexø og Omegns Bank og Aakirkeby Bank. Derudover blev 1. juni 1967 Bornholms Laane- og Diskontobank i Rønne fusioneret med Bornholmerbanken.

Ifølge forsikringsselskabet Bornholms Brand's 150-års jubilæumstryksag kunne "Bornholmerbanken" være blevet reddet, såfremt bankens ledelse ikke havde krævet en overpris.
Banken var trods en børsmæssige værdi på 40 mio. kroner blevet budt 60 mio. kr. Men da bankens ledelse i følge "Bornholms Brand" ikke ville nøjes med mindre end 80 mio. gik købet i vasken, og banken konkurs.

Henvisninger

Kilde 
 Bornholm.nu Lokalbank kunne være reddet

Banken
Tidligere banker i Danmark
Etableret i 1966
Ophørt i 1992
Så hatten passer

Så hatten passer var en serie med improvisationsteater (også kaldet teatersport), som blev sendt på DR1 1991-1992. 

Gunnar Frøberg styrede spillet ved hjælp af inspirationsønsker på sedler, som publikum lagde i hans hat. Frøberg fordelte rollerne og fortalte skuespillerne, hvilken scene der skulle spilles, og hvilken genre det skulle være. Skuespillerne var Niels Olsen, Søren Østergaard, Torben Zeller, Søren Hauch-Fausbøll og Claus Bue. De improviserede og brillerede ud fra kravene om opera, socialrealisme, kærlighedsdrama osv. indtil Gunnar Frøberg fik nok og sagde "Tak!".
Holdets seneste optræden var i serien Her er dit liv og drejede sig om at hylde Niels Olsen; det blev sendt på DR1 fredag 9. november 2012.

Tv-underholdningsprogrammer
DR-programmer
Nordfriisk Instituut

Nordfriisk Institut eller Nordfrisisk Institut i Bredsted i det vestlige Sydslesvig er den centrale institution for nordfrisernes kultur, sprog og historie. Institutet har til huse i Bredsteds tidligere folkeskole.

Institutet i Bredsted blev etableret i 1964 som resultat af frisernes nationale splittelse. Allerede i 1948 blev Foreningen Nordfrisisk Institut dannet for at skabe et neutralt frisisk institution, som kunne bidrage til overvindelse af konflikten mellem tysksindede og nationale og dansksindede frisere. 

Institutet har et bibliotek og et eget forlag, som udgiver institutionens videnskabelige publikationer. Hvert år udgives den nordfrisiske årbog og flere numre af tidskriftet Nordfriesland. I 2018 blev den interaktive udstilling Nordfriisk Futuur (på dansk Nordfrisisk Fremtid) i en moderne sidebygning indviet. Udstillingen skal synliggøre det nordfrisiske mindretal og institutets arbejdsområder for et større publikum. Den interaktive udstilling består af forskellige tema-øer med bevægelige elementer, korte film og frisiske lydoptagelser.

Institutes direktor var de første år Vilhelm Tams Jørgensen. 1987 overtog Thomas Steensen og i 2018 endelig Christoph G. Schmidt ledelsen.

Institutes hovedemner er:
 Nordfrisisk sprog og litteratur
 Nordfrisisk historie og kulturhistorie
 Nordfrisisk udvandring
 Bibliotek og arkiv

Eksterne henvisninger 

 Institutets hjemmeside

Nordfrisland
Videnskabelige og historiske institutioner
Hatten rundt

Hatten rundt var en serie programmer med improvisationsteater, som blev sendt på DR1 i efteråret 1997 med Søren Østergaard, Niels Olsen, Søren Hauch-Fausbøll, Torben Zeller og Claus Bue på scenen.

Publikum på Kaleidoskop i København smed små sedler med scene-titler ned i en hat, der blev sendt rundt. En tilfældig seddel blev så trukket op af hatten, og skuespillerne skabte en scene ud fra den. Gunner Frøberg stod for afvekslingen bl.a. ved at bede dem synge opera eller musicalnumre, fremsige digte, holde foredrag, lave stemmer for andre på scenen, være forfattere eller spille en gammel udenlandsk film, som ingen nogensinde har set.

Hatten rundt er efterfølgeren til Så hatten passer og forgængeren til Hatten i skyggen. Det er også disse komikere, som lavede Andersens julehemmelighed.

Hatten rundt er en dansk udgave af det britiske underholdningsprogram Whose Line Is It Anyway?, der oprindeligt blev sendt 1988-1998 og havde en lignende opbygning.

Referencer 

Tv-underholdningsprogrammer
DR-programmer
Klintebakken

Klintebakken der ligger syd for Aakirkeby er et af Bornholms mest interessante geologiske områder.

Her finder man en blottet geologisk brudlinje mellem den 1.700 millioner år gamle gnejs og de godt 500 millioner år gamle sandstenslag.

100 meter derfra ligger et blottet sandstensbrud med blottet forstenet havbund. Denne havbund indeholder sjældne spor efter vandmænd, som blot findes enkelte andre steder i verdenen.

Kilder og henvisninger

Se også 
 Bjergarterne i Bornholms grundfjeld
 Klintebakken (Odsherred)

Eksterne links 
  NaturBornholm: "Klintebakken - at stå på tiden "

Lokaliteter på Bornholm
Bakker i Danmark
Garmin

Garmin er en amerikansk producent af GPS-udstyr.

Deres sortiment omfatter udgaver til
friluftsliv
cykelsport
både
fly
bil

Modellerne til friluftslivet er meget udbredt blandt folk, der dyrker geocaching.

Garmin modeller:
 Friluftsmodeller:
Garmin eTrex
Garmin eTrex Legend
Garmin eTrex Summit
Garmin GPSmap 60
Garmin GPSmap 60c
Garmin GPSmap 60csx

 Modeller til bilnavigation:
Garmin Nüvi

 Modeller til bådnavigation:

Eksterne henvisninger 

Garmins officielle hjemmeside

Etableret i 1989
It-virksomheder fra USA
Mobiltelefonproducenter
Selskaber noteret på NASDAQ
Kansas City
Elektronikvirksomheder fra USA
Poul Jensen

Poul Jensen er navnet på flere personer:

 Poul Jensen (arkitekt) (født Poul Helge Jensen 1929) – dansk arkitekt
 Poul Jensen (astronom) – opdagede 3318 Blixen
 Poul Jensen (fodboldspiller, født 1934) – spillede for bl.a. Vejle Boldklub
 Poul Jensen (fodboldspiller, født 1899) – spillede for bl.a. B.93
 Poul Jensen (musiker) – medlem af Hvalsøspillemændene
 Poul Jensen (skuespiller) (1896–1965) – dansk skuespiller
 Poul Due Jensen (1912-1977) – grundlægger af Grundfos
 Poul Due Jensen (født 1971) − topchef for Grundfos siden 2020, barnebarn af ovennævnte
 Poul Ove Jensen (født 1937) – dansk arkitekt
Humboldtstrømmen

Humboldtstrømmen eller Perustrømmen er et økosystem, i Stillehavet langs Sydamerikas vestlige kyst, som strækker sig fra det nordlige Peru til det sydlige Chile.

Eksterne henvisninger 

Havstrømme
Tarnowskie Góry

Tarnowskie Góry (tysk: Tarnowitz) er en by i det sydlige Polen med 61.642 indbyggere (2005).

Verdensarv fra 2017 
I juli 2017 blev Tarnowskie Góry's historiske sølv- og zinkminer erklæret for verdensarv.

Ekstern henvisning 
 Byens hjemmeside – information

Byer i Polen
Verdensarv fra 2017
D.E.B.S.

D.E.B.S. er en amerikansk actionkomediefilm lanceret i 2004. Filmen er en udvidet version af en kortfilm af samme navn fra året før.

Filmen er både en konkurrent til og en parodi på Charlie's Angels-genren. Temaet er det homoseksuelle forhold mellem de to kvindelige hovedpersoner.

Plot 
De fire piger Max, Janet, Dominique og Amy står foran udlæring fra spionakademiet hos den paramilitære gruppe D.E.B.S. (Discipline, Energy, Beauty, and Strength). Under en jagt på den tilbagevendte storforbryder Lucy Diamond tager tingene imidlertid en uventet drejning for Amy, da Lucy forelsker sig i hende. Et forhold mellem de to piger er imidlertid farligt for begge, men Lucy vil gøre og trodse alt for at vinde Amy.

Medvirkende 
 Sara Foster – Amy Bradshaw'
 Jordana Brewster – Lucy Diamond Meagan Good – Max Brewer Devon Aoki – Dominique Jill Ritchie – Janet Jimmi Simpson – Scud Geoff Stults – Bobby Matthews Holland Taylor – Mrs. Petrie Michael Clarke Duncan – Mr. Phipps Jessica Cauffiel – Ninotchka Kaprova Aimee Garcia – Maria Christina Kirk – Madeleine''

Eksterne Henvisninger 

Officiel hjemmeside 

Dramafilm fra USA
Amerikanske film fra 2004
Actionfilm fra USA